ฝนตกถนนลื่น รถบัสโดยสารขาล่องใต้เสียหลัก 2 คันเจ็บ 28 ดับ 3 ราย
(ภาพจาก จนท.หน่วยกู้ภัยแม่ขรี, จนท.หน่วยกู้ภัยมูลนิธิพัทลุงการกุศล),ฝนกระหน่ำภาคใต้ ส่งผลให้รถบัสโดยสาร 2 สายได้แก่ หาดใหญ่-ภูเก็ต และ กทม.-นครศรีธรรมราช เสียหลักพลิกคว่ำ ส่งผลให้มีผู้เสียชีวิต 3 ราย บาดเจ็บอีก 28 ราย,เมื่อเวลา 01.00 น. ของวันที่ 29 ต.ค.59 พ.ต.ต.มานพ หนูหอม สว.(สอบสวน) สภ.ป่าบอน จ.พัทลุง ได้รับแจ้งเหตุจากพลเมืองดีมีเหตุรถบัสโดยสารสายหาดใหญ่-ภูเก็ต เสียหลักพลิกคว่ำลงข้างทาง ริมถนนเอเชีย ฝั่งขาล่อง บนถนนสายพัทลุง-หาดใหญ่ จึงแจ้งให้ผู้บังคับบัญชาทราบ และรุดไปที่เกิดเหตุพร้อมด้วย พ.ต.อ.ภัทรวิชญ์ คีตโมนียยกุล ผกก.สภ.ป่าบอน เจ้าหน้าที่พยาบาลชุดกู้ชีพโรงพยาบาลป่าบอน โรงพยาบาลตะโหมดเข้าช่วยเหลือ,ทั้งนี้พบรถบัสโดยสารสีขาว-แดง หมายเลขทะเบียน 10-2702 พัทลุง สายหาดใหญ่-ภูเก็ต เสียหลักคว่ำล้อชี้ฟ้าอยู่ริมถนน มีผู้โดยสารได้รับบาดเจ็บติดภายในจำนวน 9 ราย ซึ่งทางเจ้าหน้าที่หน่วยกู้ภัยฯได้เร่งกันช่วยเหลือโดยใช้เครื่องตัดถ่าง และนำส่งโรงพยาบาลตะโหมด 2 ราย โรงพยาบาลป่าบอน 7 ราย โดยผู้โดยสารส่วนใหญ่มีบาดแผลถลอกตามร่างกาย และปวดแขนขา รอดตายอย่างปาฏิหาริย์,จากการสอบสวนทราบว่า นายสายันต์ ชูทอง อายุ 32 ปี เป็นผู้ขับรถบัสคันดังกล่าว ก่อนเกิดเหตุได้นำผู้โดยสารเต็มคันรถมาจากสถานีขนส่งจังหวัดภูเก็ต มุ่งหน้าปลายทางสถานีขนส่งหาดใหญ่ และแวะส่งผู้โดยสารตามสถานีรายทางและตามสถานีขนส่งต่างๆ ซึ่งเหลือผู้โดยสารจำนวน 9 คน เมื่อถึงที่เกิดเหตุขณะขับรถมาด้วยความเร็วตามเลนขวา เป็นช่วงที่ฝนตกหนักทำให้รถเกิดส่ายไปส่ายมาจนเสียหลักพลิกคว่ำจนมีผู้ได้รับบาดเจ็บ 9 รายดังกล่าว,รถบัสกทม.-นครศรีธรรมราชพลิกคว่ำบนเขาหัวช้างตาย 3 เจ็บ 19 ราย,ต่อเมื่อเวลา 05.30 น.ของวันเดียวกัน พ.ต.ท.จิระพงษ์ ฝายราช สว.(สอบสวน)สภ.ขนอม จ.นครศรีธรรมราช ได้รับแจ้งว่ามีเหตุรถทัวร์โดยสารสายกรุงเทพฯ-นครศรีธรรมราช-ปากพนัง เสียหลักลื่นพลิกคว่ำบนเขาหัวช้าง ถนนสายนครศรีธรรมราช-สุราษฎร์ธานี ขาล่องใต้ ท้องที่อ.ขนอม จึงพร้อมกำลังเจ้าหน้าที่แพทย์เวรโรงพยาบาลขนอม เจ้าหน้าที่มูลนิธิต่างๆ ในพื้นที่ อ.ขนอม อ.สิชล ช่วยเหลือผู้บาดเจ็บนำส่งโรงพยาบาล,ทั้งนี้พบรถบัสโดยสารวีไอพี สีน้ำเงินขาว ทะเบียน 15-4546 นครศรีธรรมราช สายกรุงเทพฯ-นครศรีธรรมราช-ปากพนัง เสียหลักพลิกตะแคงขวาติดอยู่กับแท่งปูนเกาะกลางถนน สีร่องรอยครูดไปกับถนนยาวประมาณ 50 เมตรเศษ พบผู้เสียชีวิตตายติดในรถจำนวน 3 ศพเป็นชาย 1 หญิง 1 และด.ช.1 ราย และพบผู้บาดเจ็บอีกจำนวน 19 รายจึงรีบลำเลียงส่งโรงพยาลบาลอย่างเร่งด่วน,สอบสวนเบื้องต้นทราบว่า ก่อนเกิดเหตุขณะที่รถทัวร์โดยสารคันดังกล่าวรับผู้โดยสารเต็มคันรถจาก กทม.มุ่งหน้ามายัง จ.นครศรีธรรมราช เมื่อมาถึงที่เกิดเหตุได้เกิดฝนตกหนักตลอดทั้งคืนทำให้ถนนลื่นรถทัวร์เสียหลักพลิกตะแคงขวาครูดไปกับแท่งปูนเกาะกลางถนนยาวประมาณ 50 เมตรเศษ ทำให้ผู้โดยสารตาย 3 บาดเจ็บอีก 19 รายดังกล่าว
ฝนกระหน่ำภาคใต้ ส่งผลให้รถบัสโดยสาร 2 สายได้แก่ หาดใหญ่-ภูเก็ต และ กทม.-นครศรีธรรมราช เสียหลักพลิกคว่ำ ส่งผลให้มีผู้เสียชีวิต 3 ราย บาดเจ็บอีก 28 ราย 
ฝนตกถนนลื่น,รถบัสโดยสารสายหาดใหญ่ –ภูเก็ต,รถบัสพลิกคว่ำ,รถบัสโดยสารกรุงเทพฯ-นครศรีธรรมราช,มานพ หนูหอม,สภ.ป่าบอน,พัทลุง,จิระพงษ์ ฝายราช,สภ.ขนอม,นครศรีธรรมราช